Document ID: 31985R2679

*****
ΚΑΝΟΝΙΣΜΟΣ (ΕΟΚ) αριθ. 2679/85 ΤΗΣ ΕΠΙΤΡΟΠΗΣ
της 24ης Σεπτεμβρίου 1985
για την τροποποίηση του συντελεστή σχετικά με τα διαφορικά ποσά για τους κραμβόσπορους, γογγυλόσπορους και ηλιόσπορους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2),
τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 περί ειδικών μέτρων για τους κραμβόσπορους, γογγυλόσπορους και ηλιόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 1474/84 (4), και ιδίως το άρθρο 2α παράγραφος 2,
Εκτιμώντας:
ότι, με ισχύ από τις 22 Ιουλίου 1985, τροποποιήθηκαν οι κεντρικές ισοτιμίες των διαφόρων νομισμάτων που συμμετέχουν στο ευρωπαϊκό νομισματικό σύστημα· ότι ο αναφερόμενος στο άρθρο 2α παράγραφος 2 του κανονισμού (ΕΟΚ) αριθ. 1569/72 συντελεστής πρέπει να τροποποιηθεί ανάλογα· ότι η τροποποίηση αυτή πρέπει να ισχύσει από τις 24 Ιουλίου 1985·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τιμή του συντελεστή που αναφέρεται στο άρθρο 2α παράγραφος 2 του κανονισμού (ΕΟΚ) αριθ. 1569/72 καθορίζεται σε 1,035239.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 24 Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Σεπτεμβρίου 1985.

Labels: 17